recursal/SuperWikiNEXT-32B huggingface dataset:
**பால்சுவா குதிரைலாட வடிவ ஏரி** (Bhalswa Horseshoe Lake) அல்லது **பால்சுவா ஜீல்** எனவும் அறியப்படும் இது, இந்தியாவின் தில்லியின் வடமேற்கு தில்லி மாவட்டதிலுள்ள ஒரு ஏரியாகும். இது முதலில் குதிரைலாட வடிவில் இருந்தது. இருப்பினும், பல ஆண்டுகளாக அதன் பாதி நிலப்பரப்பு சிறுது சிறுதாகப் பயன்படுத்தப்பட்டு வருகிறாது. இது முகுந்த்பூரின் அருகிலுள்ள பால்சுவா யகாங்கிர் பூரின் விரிவாக்கமான குறைந்த வருமானம் கொண்டோருக்கான வீட்டுக் குடியிருப்புப் பகுதியாகும். இந்த ஏரி ஒரு காலத்தில் சிறந்த ஈரநில சுற்றுச்சூழல் இடமாகவும் வனவிலங்கு வாழ்விடமாகவும் இருந்தது. மேலும், உள்ளூர் மற்றும் புலம்பெயர்ந்த வனவிலங்குகளுக்கு உணவளித்து வந்தது. குறிப்பாக நீர்ப்பறவைகள், நாரைகள் மற்றும் கொக்குகள் உட்பட. அருகில் உள்ள யமுனை ஆறு பல ஆண்டுகளாக அதன் போக்கை மாற்றியபோது அதன் நெளியாறு சுழல்களில் ஒன்றை இங்கே விட்டுச் சென்றது. நவீன டெல்லியை வெள்ளத்திலிருந்து பாதுகாக்க இந்த குதிரைலாட வடிவ ஏரி முதலில் உருவாக்கப்பட்டது.

ஏரியின் அழிவு
-------------

ஏரியின் மேற்குப் பகுதியில் குப்பை கிடங்கு மீட்கப்பட்ட நிலத்தில் ஒரு குடியிருப்புப் பகுதி உள்ளது. கிழக்குப் பகுதியில் சில ஏக்கர் பரப்பளவிலுள்ள அகாசியா, கருவேலம், கீகர் மரங்களின் தோட்டம், உள்ளூரில் எஞ்சியிருக்கும் வனவிலங்குகளுக்கு சில வாழ்விடங்களை வழங்குகிறது.

தற்போதைய நிலை
-------------

ஏரியும் அதைச் சுற்றியுள்ள வயல்வெளிகளும் முதலில் ஒரு சிறந்த ஈரநில சுற்றுச்சூழல் அமைப்பாக இருந்தபோதிலும், இது ஒரு வளமான வனவிலங்கு வாழ்விடத்தை ஆதரித்தது. பிற்காலத்தில் தில்லி அரசாங்கம் ஏரியை மாற்றி அதை நீர் விளையாட்டுகள்/விளையாட்டு வசதியாக மேம்படுத்தத் தொடங்கியது.

இந்தியாவிலுள்ள மற்ற குதிரைலாட ஏரி
---------------------------------

இந்திய மாநிலமான சார்க்கண்டில் மேற்கு சிங்பூம் மாவட்டத்தின் மலைப்பாங்கான பகுதியில் அமைந்துள்ள அடர்ந்த காடான சரந்தா காடுகளுக்கு அருகில் 16 கிமீ நீளம் கொண்ட அன்சுபா ஏரி என்ற மற்றொரு குதிரைலாட வடிவ ஏரி உள்ளது. இது மாநிலமான ஒடிசாவின் கட்டக் மாவட்டத்தில் உள்ள பங்கி என்ற ஊரில் அமைந்துள்ளது.

இவற்றையும் பார்க்கவும்
----------------------

* பால்சுவா யகாங்கிர் பூர், தில்லி
* சாகிபி ஆறுதி
* நஜாப்கர் வடிகால், தில்லி
* நஜாப்கர் வடிகால் பறவைகள் சரணாலயம், தில்லி
* நஜாப்கர் ஏரி, தில்லி
* தேசிய விலங்கியல் பூங்கா, தில்லி
* ஓக்லா சரணாலயம், தில்லியை ஒட்டிய எல்லை மாநிலமான உத்தரபிரதேசத்தில் உள்ளது.
* யமுனை ஆறு
* சுல்தான்பூர் தேசியப் பூங்கா, அரியானா மாநிலம் குர்கான் மாவட்டத்தில் தில்லியின் எல்லையில் உள்ளது

சான்றுகள்
---------

1. ↑  World Tourism Day Dikshit flags off women’s expedition, 27 September 2011, Tribune News Service, The Tribune, Chandigarh, India

* How green was my city: eco-tourism on wheels shows impact of pollution, New Delhi, 14 December 2008, Express News Service, Indian Express Newspaper
* Bhalaswa: once there was a lake by Neha Sinha : New Delhi, Tue 11 August 2009.
* Bhalswa Lake cries for maintenance, DNA India, 25 June 2014
[*தொடர்பிழந்த இணைப்பு*]

வெளி இணைப்புகள் =
-----------------

* Groundwater levels improve in the Capital (Archived from the original on 28 December 2010)
* Wateraid.org
[*தொடர்பிழந்த இணைப்பு*]
* Flowers, gardens to cover Delhi's sanitary landfill
**பந்திபோரா** (**Bandipore**) (English: /ˌbændɪˈpɔː/) or **Bandipora**) இந்தியாவின் ஜம்மு காஷ்மீர் (ஒன்றியப் பகுதி)யில் உள்ள காஷ்மீர் பள்ளத்தாக்கில் அமைந்த பந்திபோரா மாவட்டத்தின் நிர்வாகத் தலைமையிடமும், நகராட்சியும் ஆகும். பந்திபோரா நகரம் உளர் ஏரியின் வடக்கு கரையில் அமைந்துள்ளது. பந்திபோரா நகரத்தின் முப்புறங்களிலும் மலைகளாள் சூழப்பட்டுள்ளது.

மக்கள் தொகை பரம்பல்
-------------------

2011-ஆம் ஆண்டின் மக்கள்தொகை கணக்கெடுப்பின் படி, 17 வார்டுகளும், 5,584 வீடுகளும் கொண்ட பந்திபோரா நகராட்சியின் மொத்த மக்கள்தொகை 37,081 ஆகும். அதில் ஆண்கள் 20,176 மற்றும் பெண்கள் 16,905 ஆகவுள்ளனர். 6 வயதிற்குட்பட்ட குழந்தைகள் 4245 (11.45%) உள்ளனர். பாலின விகிதம் 1000 ஆண்களுக்கு 838 பெண்கள் வீதம் உள்ளனர். சராசரி எழுத்தறிவு 75.13% ஆகவுள்ளது. மக்கள்தொகையில் இசுலாமியர் 95.04%, இந்துக்கள் 4.57% மற்றவர்கள் 0.39% ஆகவுள்ளனர்.

மேற்கோள்கள்
-----------

1. ↑  Bandipore Population Census 2011

வெளி இணைப்புகள்
---------------

| * பா
* உ
* தொ
பந்திபோரா-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | வடக்கு நிலங்கள் |  |
|  |  |  |
| குப்வாரா மாவட்டம் | **பந்திபோரா மாவட்டம்** | கார்கில் மாவட்டம் |
|  |  |  |
| பாரமுல்லா மாவட்டம் | காந்தர்பல் மாவட்டம் |  |

 |
**புனலூர் தாத்தா** என்பவர் ஐயப்ப பக்தர்களுக்கு அன்னதானம் அளிப்பதை வழக்கமாக கொண்டிருந்தவர் ஆவார். இவரது இயற்பெயர் சுப்ரமணிய ஐயர் என்பதாகும். சபரி மலைக்கு வருகின்ற பக்தர்களுக்கு அன்னதானம் வழங்குவதையும், அவர்களை வழிநடத்தி கோயிலுக்கு கூட்டி செல்வதையும் வழக்கமாக கொண்டார். இதனால் குருசாமியாக ஏற்று எண்ணற்றவர்கள் இவரைப் பின்தொடர்ந்து சபரி மலைக்கு சென்றனர்.

சபரி மலைக்கு செல்லும் வழிகளையும், அங்கிருக்கும் மிருகங்களான யானை வருகின்ற பாதையையும் அறிந்து வைத்திருத்தார். இதனால் புதிதாக முடிகட்டிவருகின்ற பக்தர்கள் ஆபத்தில்லாமல் தங்கும் இடங்களை அறியத்தந்தார்.

பிறப்பும் இளமையும்
------------------

நாகர்கோவில் மாவட்டத்தில் சுசீந்திரம் அருகே ஆஸ்ரம் கிராமத்தில் சுப்பரமணிய ஐயர் பிறந்தார். இவர் வேலைக்காக புனலூரில் வந்து தங்கினார். இவருடைய 19ம் வயதில் துறவியாக ஆசை கொண்டு சிருங்கேரி மடத்திற்கு சென்றார். அங்கிருந்த குரு இவருடைய பிற்கால வாழ்க்கையை எடுத்துறைத்து இல்லறத்தில் இருந்தபடி இறை தொண்டாற்ற வலியுருத்தினார். அதனால் தன் துறவர ஆசையை விட்டு இல்லறத்தில் வாழ்ந்தார்.

அன்னதானம்
---------

குளத்துப்புழை எனும் ஊரில் பால ஐயப்பன் கோயிலுக்கு அடிக்கடி செல்வார். அங்கு நடந்துகொண்டிருந்த அன்னதானம் நிறுத்தப்பட்டதை அறிந்தார். எனவே குளத்துபுழையில் வீட்டினைக் கட்டி அங்கு அன்னதானம் செய்யத் தொடங்கினார். இந்த அன்னதானத்தினை ஆரியங்காவு, அச்சங்கோவில் ஆகிய இடங்களிலும் தொடர்ந்து செய்தார்.

குருபுஜை
--------

புனலூர் தாத்தாவிற்கு ஒவ்வொரு ஆண்டும் டிசம்பர் மாதத்தின் இறுதி ஞாயிறு அன்று குருபூசை செய்கின்றார்கள்.

ஆதாரங்கள்
---------

1. ↑  சக்தி விகடன் 08.12.2015
2. 1 2  புனலூர் தாத்தா! விகடன் தளம் (11/12/2012)
3. ↑  புனலூர் தாத்தா 5
[*தொடர்பிழந்த இணைப்பு*]

வெளி இணைப்புகள்
---------------

* புனலூர் தாத்தா
[*தொடர்பிழந்த இணைப்பு*]
**மசக்காளிபாளையம்** என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.

அமைவிடம்
--------

கடல் மட்டத்திலிருந்து சுமார் 426 மீட்டர் உயரத்தில் அமைந்துள்ள மசக்காளிப்பாளையம் ஊரின் புவியியல் ஆள்கூறுகள் 11°01'02.6"N 77°00'00.4"E (அதாவது, 11.017400° N 77.000100° E) ஆகும்.

அருகிலுள்ள ஊர்கள்
-----------------

கோயம்புத்தூர், காந்திபுரம், ஆவாரம்பாளையம், சிங்காநல்லூர், கணபதி, பீளமேடு ஆகியவை மசக்காளிப்பாளையம் ஊருக்கு அருகில் அமைந்துள்ள ஊர்களாகும்.

கல்வி
-----

### பள்ளி

மசக்காளிப்பாளையம் ஊரில் அமைந்துள்ள கோயம்புத்தூர் மாநகராட்சி நடுநிலைப் பள்ளி ஓர் அரசுப் பள்ளி. தனியார் பள்ளிகளுக்கு இணையான தரத்துடன் திகழும் இப்பள்ளியில் 530 மாணவர்கள் பயில்கின்றனர். 50 கணினிகள், மாணவர்கள் பயன்பாட்டுக்காக உள்ளன. தரமான கல்வி, ரோபோடிக்ஸ், யோகா, சதுரங்கம், பறையிசை, பாரம்பரிய விளையாட்டுகள், கராத்தே போன்ற கூடுதல் பாடத்திட்ட நடவடிக்கைகள், உள்கட்டமைப்பு வசதிகள் போன்றவற்றினால் முன்னணியில் இருக்கும் இப்பள்ளியில், மிக முக்கியமான நபர்களின் சிபாரிசுக் கடிதங்கள் இருந்தும் இடம் கிடைக்காமல் திரும்பும் பெற்றோர்கள் அதிகம். வளர்க்கப்பட்ட மரங்கள் மற்றும் செடிகள் காரணமாக பசுமையாகவும் குளிர்ச்சியாகவும் காணப்படும் இப்பள்ளியின் உட்புற சுவற்றில் கலைநயம் மிக்க சிவப்பு, நீல மற்றும் பச்சை நிறங்களில் தொடருந்து ஒன்றின் ஓவியம் வரையப்பட்டுள்ளது. மேலும், இன்னொரு சுவற்றில் மாணவர்களின் பிறந்தநாள் குறித்த அறிவிப்புக்கான இடம் ஒன்றும் உள்ளது. மழைமானி பொருத்தப்பட்ட அமைப்பு ஒன்றின் மூலமாக, மழையின் அளவு எவ்வாறு கணக்கிடப்படுகிறது என்பதை மாணவர்கள் அறிந்து கொள்ளுமாறு ஏற்பாடு செய்யப்பட்டுள்ளது. மாணவர்கள் சேர்க்கைக்கான விளம்பரங்களில், பள்ளியின் உட்கட்டமைப்பு வசதிகள் மற்றும் இதர நன்மைகள் குறித்த செய்திகள் தெரியப்படுத்தப்ட்டுள்ளன.

### கல்லூரிகள்

அருகிலுள்ள பீளமேட்டில் பூ. சா. கோ. (PSG) குழும கல்லூரிகள் (கலை, அறிவியல் மற்றும் பொறியியல் துறைகள்) அமைந்துள்ளன.

போக்குவரத்து
------------

### சாலைப் போக்குவரத்து

மசக்காளிப்பாளையம் அருகே செல்லும் அவினாசி சாலை வழியாக, தமிழ்நாடு அரசு போக்குவரத்து கழகம் மற்றும் தனியார் போக்குவரத்து நிறுவனங்கள் சார்பில் இயக்கப்படும் பேருந்துகளில் பெரும்பாலானவை செல்கின்றன.

### தொடருந்து போக்குவரத்து

பீளமேடு தொடருந்து நிலையம், மசக்காளிப்பாளையத்திலிருந்து சுமார் 2 கி.மீ. தூரத்திலேயே உள்ளது. இங்கிருந்து சுமார் 6 கி.மீ. தொலைவில் கோயம்புத்தூர் சந்திப்பு தொடருந்து நிலையம் இருக்கிறது.

### வான்வழிப் போக்குவரத்து

இங்கிருந்து கோயம்புத்தூர் பன்னாட்டு வானூர்தி நிலையம் சுமார் 7 கி.மீ. தூரத்திலேயே இருக்கிறது.

மேற்கோள்கள்
-----------

1. ↑  குருபிரசாத்,தி.விஜய். ""எம்.எல்.ஏ சிபாரிசு இருந்தாலும் சீட் கிடைப்பதில்லை!"- அட்மிஷனில் அசத்தும் கோவை அரசுப் பள்ளி!" (in ta). .
2. ↑  Jeshi, K. (2020-02-29). "Corporation Middle School in Masakalipalayam showcases cheerful artwork on its walls" (in en-IN). *The Hindu*. .
3. ↑  "Students become rain experts at Masakalipalayam Corporation School". .
4. ↑  Madhavan, Karthik (2019-04-07). "Corporation school’s admission initiative goes viral" (in en-IN). *The Hindu*. .
**மெனோக்கியோ** (Menocchio) என அழைக்கப்படும் **டொமெனிக்கோ இசுக்கன்டெல்லா** (Domenico Scandella) (1532 - 1599) 16 ஆம் நூற்றாண்டைச் சேர்ந்த ஒரு ஆலை உரிமையாளர். மரபுக்கு எதிரான இவரது சமயக் கருத்துக்களுக்காக இவர் விசாரணைக்கு உட்படுத்தப்பட்டு மத மறுப்புக் குற்றத்துக்காக 1599 இல் எரித்துக் கொல்லப்பட்டார். இவரது வாழ்க்கை, நம்பிக்கைகள் என்பன பற்றிய தகவல்கள் விசாரணைப் பதிவுகளில் இருந்து கிடைக்கின்றன. இவற்றை அடிப்படையாகக் கொண்டே கார்லோ கின்சுபர்க் "வெண்ணெய்க்கட்டியும் புழுக்களும்" (The Cheese and the Worms) என்னும் நூலை எழுதினார்.

வரலாறு
------

இவரது பெற்றோர் சுவானே, மெனேகா என்போராவர். சண்டையிட்டதற்காக நகரை விட்டுக் கடத்தப்பட்டிருந்த இரண்டு ஆண்டுகள் தவிர இவர் இத்தாலியில் உள்ள மொன்டரியாலே என்னும் நகரிலேயே வாழ்ந்துவந்தார். இவர் வாசிக்கக் கற்றுக்கொண்டு, மதம், வரலாறு என்பன தொடர்பான சமகால நூல்கள் பலவற்றை வாசித்தார். இவற்றில் இருந்து, தனது மதம் சார்ந்த கருத்துக்களை வளர்த்துக்கொண்டார். இவரது கருத்துக்கள் அக்காலத்துக் கத்தோலிக்கப் பழமையியத்தில் இருந்து குறிப்பிடத்தக்க அளவு விலகி இருந்தன. 

இவர் மத மறுப்புக் குற்றச்சாட்டின் பேரில் 1583ல் முதல் தடவையாக விசாரிக்கப்பட்டார். 1584 இல் தனது கூற்றுக்களைத் திரும்பப் பெற்றுக்கொண்டார். ஆனாலும், 20 மாதங்கள் சிறையில் இருந்தார். 1586 இல் விடுவிக்கப்பட்ட அவர் திருந்திவிட்டதாகச் சொல்லப்பட்டது. இவர் தொடர்ந்தும் வீட்டுக் காவலில் இருந்ததுடன், இவரது குற்றத்துக்கு அடையாளமாக எரியும் சிலுவைச் சின்னத்தைத் தனது உடையில் அணிந்துகொள்ள வேண்டியும் இருந்தது. தொடர்ந்தும் இவர் தனது நம்பிக்கைகள் பற்றிப் பலரிடம் பேசியதால், 1598 இல் இவர் மீண்டும் கைதானார். இவர் மத மறுப்புக் கொள்கையை உருவாக்குபவர் என அறிவிக்கப்பட்டு 1599ல் எரித்துக் கொல்லப்பட்டார். 

விசாரணையில், ஒருவன் தனது அயலவனுக்குக் கேடு விளைவிப்பதே குற்றம் என்றும், மதத்தைக் குறைத்துப் பேசுவது அப்படிப் பேசுபவரைத் தவிர வேறெவருக்கும் கேடு விளைவிக்காது எனவும் வாதித்தார். இயேசு மனிதனில் இருந்து பிறந்தவர் எனவும், மேரி கன்னி அல்ல எனவும், பாப்பாண்டவருக்கு இறைவன் எவ்வித அதிகாரத்தையும் கொடுக்கவில்லை, ஆனால், ஒரு நல்ல மனிதருக்கு முன்மாதிரியாக அவர் விளங்குகிறார் எனவும், இயேசு மனித மீட்புக்காக இறக்கவில்லை எனவும் அவர் கூறியிருந்தார்.

மேற்கோள்கள்
-----------

1. ↑  Levine, D. & Vahed, Z. (2001). Ginzburg's Menocchio: Refutations and Conjectures. Histoire sociale/Social History, 34(68).
2. ↑  Scandella, D. & Tedeschi, A. (1995). The Trials of Menocchio: The Complete Transcripts (1583-1599). A. Del Col (Ed.). Center for Medieval and Early Renaissance Studies, State University of New York at Binghamton.
3. ↑  William Monter.THE CANONIZATION OF DOMENICO SCANDELLA, ALIAS MENOCCHIO Bibliothèque d'Humanisme et Renaissance T. 63, No. 3 (2001), pp. 621-623
4. ↑  Zambelli, P. (1979). 'UNO, DUE, TRE, MILLE MENOCCHIO'-SPONTANEOUS GENERATION (OR THE PERSONAL COSMOGONY OF A 16TH-CENTURY MILLER). Archivio storico italiano, 137(499), 51-90.
5. ↑  Ginzburg, Carlo (1980). *The Cheese and the Worms: The Cosmos of a Sixteenth-Century Miller*. Baltimore: The Johns Hopkins University Press. பக். 39, 27, 17, 12.
**சுமித்ரா வால்மீகி** (*Sumitra Valmiki*)(பிறப்பு: சனவரி 1, 1955) என்பவர் இந்திய அரசியல்வாதியும் மத்தியப் பிரதேசத்திலிருந்து இந்திய நாடாளுமன்றத்தின் மேலவையான மாநிலங்களவையின் உறுப்பினர் ஆவார். இவர் பாரதிய ஜனதா கட்சியின் மத்தியப் பிரதேச பிரிவின் துணைத் தலைவர் ஆவார்.

பணி
---

சுமித்ரா வால்மீகி 1993-ல் மத்தியப் பிரதேச பாரதிய ஜனதா கட்சியின் உறுப்பினரானார். 1999ஆம் ஆண்டில், அவர் முதல் முறையாக மத்தியப் பிரதேசத்தின் ஜபல்பூர் பகுதி உறுப்பினராகத் தேர்ந்தெடுக்கப்பட்டார். 2004-ல், இவர் மீண்டும் இரண்டாவது முறையாக உறுப்பினராகத் தேர்ந்தெடுக்கப்பட்டார்.

2006-ல், சுமித்ரா வால்மீகி மத்தியப் பிரதேசத்தின் ஜபல்பூர் மகளிர் அணியின் நகரத் தலைவரானார். இதே ஆண்டில், மத்தியப் பிரதேசத்தின் ஜபல்பூர் மாநகராட்சியின் துணைத் தலைவராகவும் தேர்ந்தெடுக்கப்பட்டார். 2014ஆம் ஆண்டில், மத்தியப் பிரதேசத்தின் ஜபல்பூரில் வெற்றி பெற்று மீண்டும் மாநகர உறுப்பினராக மீண்டும் தேர்ந்தெடுக்கப்பட்டார், மேலும் இவர் மத்தியப் பிரதேசத்தின் ஜபல்பூர் மாநகராட்சியின் தலைவராகவும் தேர்ந்தெடுக்கப்பட்டார்.

ஆரம்ப கால வாழ்க்கை
------------------

சுமித்ரா வால்மீகி, மத்தியப் பிரதேசத்தின் படன்-தெஹ்சில் ஜபல்பூர் மாவட்டத்தில் உள்ள சாபுராவில் தலித் சாதிக் குடும்பத்தில் பிறந்தார். அரசாங்க பள்ளியில் பள்ளிப்படிப்பை முடித்தார். சாபுரா பள்ளி, பதான்-தெகசில் ஜபல்பூர் மாவட்டம், மத்தியப் பிரதேசம் மற்றும் ஜபல்பூர் மாவட்டத்தில் உள்ள அரசு கல்லூரியில் இளங்கலை பட்டம் பெற்றார். இவர் தனது பட்டப்படிப்பை முடித்த பிறகு, தனது பகுதியில் உள்ள பெண்களுக்கு அதிகாரமளிப்பதற்கான தையல் வகுப்பை கற்பித்தார். இவர் சட்ட அறிவையும் கொண்டவர். அப்பகுதியின் பெண்கள் நலனுக்காகத் தொடர்ந்து போராடுகிறார். பெண்கள் நலன் சார்ந்த பிரச்சனைகள் மற்றும் அவர்களின் பகுதி தொடர்பான பிற பிரச்சனைகளைத் தீர்த்து வைப்பதில் இவரது சமூக அர்ப்பணிப்பு இவரைப் பிரபலமாக்கியது.

மேற்கோள்கள்
-----------

1. ↑  "Rajya Sabha olls 2022: Full list of candidates elected unopposed to Upper House". Times Now. 3 June 2022. 3 June 2022 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "हैलो...भोपाल आने के लिए हेलिकाप्टर भेजें क्या?:CM शिवराज का फोन सुन हैरान रह गईं राज्यसभा प्रत्याशी सुमित्रा वाल्मीकि; जानिए पूरी कहानी". Dainik Bhaskar. 1 June 2022 அன்று பார்க்கப்பட்டது.
3. ↑  "BJP's Rajya Sabha candidates from Madhya Pradesh file nominations". India Today. 31 May 2022. 1 June 2022 அன்று பார்க்கப்பட்டது.
**யாவல் வனவிலங்கு சரணாலயம்** *(Yawal Wildlife Sanctuary)* இந்தியாவின் மகாராட்டிர மாநிலம் ஜள்காவ் மாவட்டம்|யள்காவ் மாவட்டத்திலுள்ள]] யாவல் தாலுக்காவில் அமைந்துள்ளது {{coords|21.382|75.876|region:IN-MH|notes=. அடர்த்தியான கானகப் பகுதியுடன் 178 சதுர கிலோமீட்டர் பரப்பளவில் யாவல் வனவிலங்கு சரணாலயம் பரவிக் காணப்படுகிறது. பல்வேறு வகையான விலங்குகளும், பசுந்தாவரங்களும் நிறைந்து ஓர் அழகான பொழுதுபோக்கிடமாக இச்சரணாலயம் திகழ்கிறது.

தாவரங்கள் மற்றும் விலங்குகள்
----------------------------

### தாவரங்கள்

தேக்கு, சலாய்,அஞ்சன் மரங்கள் இங்குள்ள காட்டில் நிறைந்துள்ளன. நாவம் மரங்கள், சீசா மரங்கள் போன்ற மற்ற முக்கிய இனங்களும் மூங்கில் மற்றும் புற்கள் உள்ளிட்ட பலவகை மரங்கள் நிறைந்த ஒரு சரணாலயமாக யாவல் சரணாலயம் இருக்கிறது.

விலங்குகள்
----------

புலி, சிறுத்தை,கடமான், இந்தியச் சிறுமான், நீலான், தேன் கரடி, கழுதைப் புலி, குள்ளநரி, நரி, ஓநாய், காட்டுப் பன்றி, காட்டுப் பூனை, குரைக்கும் மான், பறக்கும் அணில் போன்ற பலவகையான விலங்குகளும் அனைத்து வகையான பறவைகளும் சரணாலயத்தில் நிறைந்துள்ளன.

காலநிலையும் தங்குமிடமும்
------------------------

எப்பொழுதும் குளிச்சியான சூழல் நிலவும் சரணாலயமாக உள்ளது. அரசாங்கத்திற்குச் சொந்தமான தங்கும் விடுதிகள் உணவு மற்றும் தங்குமிட வசதிகளை அளிக்கின்றன.

போக்குவரத்து வசதி
-----------------

யாவல் வனவிலங்கு சரணாலயத்திலிருந்து 123 கிலோமீட்டர் தொலைவில் யள்காவ் விமான நிலையம் மற்றும் இராவெர் இரயில் நிலையம் ஆகியன அமைந்துள்ளன

மேற்கோள்கள்
-----------

1. ↑  "Yawal Sanctuary". *protectedplanet.net*.
[*தொடர்பிழந்த இணைப்பு*]
2. ↑  "Yawal Sanctuary". *protectedplanet.net*.
[*தொடர்பிழந்த இணைப்பு*]

புற இணைப்புகள்
--------------

* 
*
**டாம் கிளான்சி** (*Tom Clancy*, பி. ஏப்ரல் 12, 1947 - இ. அக்டோபர் 1, 2013) ஒரு அமெரிக்க ஆங்கில எழுத்தாளர். உளவுப்புனைவு, தொழில்நுட்பப் பரபரப்புப் புனைவு, ராணுவப் புனைவு போன்ற பாணிகளில் இவர் எழுதிய புத்தகங்கள் உலகப் புகழ் பெற்றவை. பனிப்போரை களமாகக் கொண்டு இவர் பல புதினங்களை எழுதியுள்ளார். 1984ல் வெளியான *தி ஹன்ட் ஃபார் தி ரெட் அக்டோபர்* என்ற புதினம் இவரது முதல் படைப்பாகும். இதன் வெற்றியைத் தொடர்ந்து இதில் அறிமுகப்படுத்தப்பட்ட ஜாக் ரயான் என்ற பாத்திரத்தை மையமாகக் கொண்டு மேலும் பல புதினங்களை எழுதினார் கிளான்சி. இதைத் தவிர வேறு சில புதின வரிசைகளையும் எழுதியுள்ளார். அவற்றுள் பல திரைப்படங்களாக எடுக்கப்பட்டுள்ளன. கிளான்சியின் படைப்புகளின் அடிப்படையில் பல நிகழ்பட ஆட்டங்கள் உருவாக்கப்பட்டுள்ளன. கிளான்சியின் பெயர் பிற எழுத்தாளர்களால் எழுதப்படும் திரைக்கதைகளுக்கும் அபுனைவு புத்தகங்களுக்கும், வாழ்க்கை வரலாறுகளுக்கும் விளம்பரமாக பயன்படுத்தப்படுகிறது.

மேற்கோள்கள்
-----------

1. ↑  Clancy, Tom (October 31, 1997). "alt.books.tom-clancy". groups.google.com. 2012-03-20 அன்று பார்க்கப்பட்டது.
2. ↑  "Tom Clancy". *Encyclopedia Britannica Online*. March 20, 2012 அன்று பார்க்கப்பட்டது.
3. ↑  Bosman, Julie (2013-10-02). "Tom Clancy, Best-Selling Novelist of Military Thrillers, Dies at 66". *த நியூயார்க் டைம்ஸ்*.. பார்த்த நாள்: 2013-10-02.

வெளி இணைப்புகள்
---------------

* அதிகாரப்பூர்வ இணையதளம்
**யியோங் கியூ** *(Jiong Qiu)* (邱炯) சினாவில் பிறந்த அமெரிக்க வானியலாலர் ஆவார். இவர் தன் சூரியத் தணற்கொழுத்துகள் ஆய்வுக்காக்க் காரன் ஆர்வே (Karen Harvey) பரிசைப் பெற்றார்.

கல்விப்பணி
----------

இவர் சீனாவில் யியாங்சுவில் உள்ள நாஞ்சிங் பல்கலைக்கழகத்தில் 1993 இல் வானியலில் இளம் அறிவியல் பட்டத்தைப் பெற்றார். ஐந்து ஆண்டுகளுக்குப் பிறகு, இவருக்கு முனைவர் பட்டம் அதே பல்கலைக்கழகத்தால் இவரது சூரியத் தணல்வீச்சு குறித்த நோக்கீட்டு ஆய்வுக்காக வழங்கப்பட்டது. இவ்விரு பட்டங்களையும் பெறுவதற்கு இடையிலான காலத்தில், அதாவது 1996 முதல் 1997 வரையிலான காலத்தில், இத்தாலியில் அமைந்த அர்செட்ரி வானியற்பியல் நோக்கீட்டகத்தில் பணிபுரிவதற்கான மாணவ ஆய்வுநல்கையைப் பெற்றுள்ளார்.

இவர் தன் முனைவர் பட்டத்தை முடித்ததும், சூரியத் தணல் உமிழ்வு குறித்து உயராய்விலும் நேர்டியாக புவிச்சுடர் நோக்கீட்டு ஆய்வுவழி புவி வளிமண்டலத்தைக் கண்காணிப்பைத் தொடங்கவும், கலிபோரியாவில் உள்ள பெருங்கரடி சூரிய வான்காணகத்தின் முதுமுனைவர் ஆய்வுநல்கையைப் பெற்றார்.

இவர் 2005 இல் மாண்டானா, போசுமனில் அமைந்த மாண்டானா பல்கலைக்கழக இயற்பியல், வானியல் துறையில் உதவிப் பேராசிரியர் ஆனார்.

அறிவியற்பணி
-----------

இவர் கதிர் இயற்பியல், கதிர் இயங்கியல், வளிமண்டலப் புலங்களில் அரிய ஆய்வுப் பங்களிப்புகளைச் செய்துள்ளார். இவர் இப்போது மாண்டனா மாநிலப் பல்கலைக்கழகத்தில் சூரிய இயற்பியல் குழுவில் பணிபுரிகிறார். இவரது ந்டப்பு ஆராய்ச்சி ஆர்வங்களாவன பின்வருமாறு:

* பேரியல் சூரியக் காந்த மீள்கட்டமைப்பு
* சிற்றளவு செயல்முனைவு வட்டார ஆற்றல் வெளியீடு நிகழ்ச்சிகள்
* சூரியத் தணல் உமிழ்வுச் சூழலில் துகள் முடுக்கம்
* சூரியத் தணல் உமிழ்வுகள், செயல்முனைவு வட்டரங்களின் இயங்கியல்
* புவிக்கோளக வளிமண்டல மாற்ற புவிச்சுடர் அளவீடுகள்

இவரது அண்மைய ஆய்வு சூரிய தணல் உமிழ்வு நிகழ்ச்சிகளிலும் இந்த வெடிப்பு நிகழ்ச்சிகளின்காந்தவியல் மீளிணைவு பற்றிய புரிதலிலும் அமைந்துள்ளது. இப்பணிக்காக இவர் புவியில் உள்ள தொலைநோக்கிகளையும் செயற்கைக்கோளில் அமைந்த தொலைநோக்கிகளையும் பயன்படுத்துகிறார்.

விருதுகள்
---------

தேசிய அறிவியல் அறக்கட்டளை, நாசா ஆகிய அமைப்புகளில் இருந்து ஆய்வுநல்கைகளைப் பெற்றது மட்டுமன்றி, இவர் 2007 ஆம் ஆண்டுக்கான கரன் ஆர்வே பரிசையும் இவரது சூரியன் குறித்த அறிவியல்முறைப் புரிதலுக்கான பெரும்பங்களிப்புகளுக்காகவும் புவி வளிமண்டலம். புவிக் காலநிலை மீதான சூரியனின் விளைவுகளை ஆய்வு செய்த்தற்காகவும் பெற்றுள்ளார்.

வெளியீடுகள்
-----------

* Falchi, A.; Qiu, J.; Cauzzi, G. (1997). "Chromospheric Evidence for Magnetic Reconnection". *Astronomy and Astrophysics* **328**: 371. Bibcode: 1997A&A...328..371F. .
* Liu, W-J.; Qiu, J.; Longcope, D. W.; Caspi, A. (2013). "Determining Heating Rates in Reconnection Formed Flare Loops of the M8.0 Flare on 2005 May 13". *Astrophysical Journal* **770** (2): 111. doi:10.1088/0004-637X/770/2/111. Bibcode: 2013ApJ...770..111L. .
* Qiu, J.; Wang, H.; Cheng, C.Z.; Gary, D.E. (2004). "Magnetic Reconnection and Mass Acceleration in Flare-Coronal Mass Ejection Events". *Astrophysical Journal* **604** (2): 900. doi:10.1086/382122. Bibcode: 2004ApJ...604..900Q. .

மேற்கோள்கள்
-----------

1. ↑  "Biographical Sketch". Montana State University College of Letters and Sciences.
2. ↑  "Jiong Qiu". Montana State University Solar Physics Division.
3. ↑  J.B. Gurman (9 June 2016). "Previous Winners of the Karen Harvey Prize". American Astronomical Society Solar Physics Division. 26 May 2016 அன்று மூலம் பரணிடப்பட்டது.
**Page Module:Hatnote/styles.css has no content.**

இந்தக் கட்டுரை உயிரினங்களில் ஆண் பாலினம் பற்றியது.  பிறபயன்பாட்டுக்கு, ஆண் என்பதைப் பாருங்கள்.
 உரோமை ஆண் கடவுள் மார்சின் சின்னம் ஆண் பாலினத்தைக் குறிக்கப் பயன்படுத்தப்படுகிறது. கூடுதலாக இக்குறி செவ்வாய்க் கோளையும் வேதியியலில் இரும்பையும் குறிக்க பயன்படுத்தப்படுகிறது.
**ஆண்** (About this soundஒலிப்பு (உதவி·தகவல்)) (*Male*, ♂) என உயிரினங்களில் அல்லது உயிரினப் பகுதிகளில் விந்தணுக்களை உருவாக்கும் பால் குறிக்கப்படுகிறது. கருக்கட்டலின் போது ஒவ்வொரு விந்தணுவும் அதனைவிடப் பெரிய பெண் பாலணு அல்லது சூல் முட்டையுடன் ஒன்றிணைகிறது. ஓர் ஆணால் குறைந்தது ஓர் சூல் முட்டையாவது இல்லாமல் இனப்பெருக்கம் செய்ய முடியாது. ஆனால் சில உயிரினங்களில் பாலியல் மற்றும் பால்சாரா இனப்பெருக்கம் நிகழ்கிறது.

அனைத்து உயிரினங்களுக்கும் பொதுவானதொரு பாலின அமைவு அமைப்பு கிடையாது. மனிதர் உட்படப் பெரும்பாலான விலங்குகளில் பாலினம் மரபணுக்கள் மூலமாகத் தீர்மானிக்கப்படுகின்றன. சிலவகை உயிரினங்களில் இவை சமூக, சுற்றுச்சூழல் மற்றும் பிற காரணிகளால் தீர்மானிக்கப்படுகின்றன.

வெவ்வேறு மரபு வழியில் வந்த உயிரினங்களில் இரண்டு பாலினங்கள் இருப்பதற்கான தெரிவு தனிப்பட்ட முறையில் நிகழ்ந்துள்ளது. (பார்க்க குவி பரிணாமம்).

இவற்றையும் காண்க
----------------

|  |  |
| --- | --- |
| Search Wiktionary | விக்சனரியில் ***ஆண் (பால்)*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***males***   
என்பதின் ஊடகங்கள் உள்ளன. 

* பெண்
* பாலினம்
* ஆண் (மனிதர்)

மேற்கோள்கள்
-----------

1. ↑  Dusenbery, David B. (2009). *Living at Micro Scale*, Chapter 20. Harvard University Press, Cambridge, Mass. ISBN 978-0-674-03116-6.
**வெண்டி வில்லியம்சு அன்டர்** (Wendy Williams Hunter வெண்டி ஜோன் வில்லியம்ஸ் 18, சூலை, 1964) என்பவர் அமெரிக்கத் தொலைக்காட்சி நடிகை, நூலாசிரியர், மற்றும் புதுமை வடிவமைப்பாளர் ஆவார். வானொலியிலும் பணியாற்றியவர். 2008 முதல் 'தி வெண்டி வில்லியம்ஸ் காட்சி நிரல்' தொலைக்காட்சிகளில் ஒளிபரப்பாகி வருகிறது. 

வானொலியில் இவருடய திறமைகள் பலரைக் கவர்ந்ததால் 2009 இல் தேசிய வானொலி ஆல் ஆப் பேம் என்பதில் சேர்க்கப்பட்டார்.

இவர் புத்தகங்கள் சிலவும் இவரைப் பற்றிய தன் வரலாறும் எழுதி இருக்கிறார். நகைகள் பிற நவ நாகரிகப் பொருள்கள் ஆகிவற்றைச் செய்வதும் சேகரிப்பதும் இவருடைய பணிகள் ஆகும்.

பிறப்பும் படிப்பும்
-------------------

அமெரிக்காவில் நியூ செர்சி, ஆசுபரி பார்க்கில் வெண்டி வில்லியம்சு பிறந்தார். சின்னப் பெண்ணாக இருக்கும்போதே, உரத்தக்குரலில் பேசுவதும் விரைவாகப் பேசுவதும் இயல்பாக அமைந்திருந்தன. 
பள்ளிப் படிப்பில் திறமை இல்லை. இருப்பினும் ஸ்கவுட் மாணவியாக, குழல் வாசிப்பவராக, நீச்சலில் வல்லவராக இருந்தார். பள்ளிக்கல்விக்குப் பிறகு நார்த் ஈஸ்டர்ன் பல்கலைக் கழகத்தில் சேர்ந்து படித்தார். செய்தி மற்றும் இதழியல் துறைகளில் பட்டம் பெற்றார்.

மேலும் பார்க்க
--------------

 பரணிடப்பட்டது 2019-05-19 at the வந்தவழி இயந்திரம்

மேற்கோள்
--------

1. ↑
**அடங்காப்பற்று (வன்னி) வரலாறு** என்னும் நூல் 2004 ஆம் ஆண்டில் இருந்து 2010 ஆம் ஆண்டு வரையான காலப் பகுதியில் ஐந்து பாகங்களாக வெளியிடப்பட்ட ஒரு வரலாற்று நூல். இலங்கைத் தமிழரின் பாரம்பரியப் பிரதேசத்துள் அடங்கும் அடங்காப்பற்று என அழைக்கப்படும் வன்னிப் பகுதியின் வரலாறு குறித்த தகவல்களை இந்நூல் தொகுத்துத் தருகின்றது. இதை ஒரு இதழியலாளரும், எழுத்தாளருமான அருணா செல்லத்துரை எழுதியுள்ளார்.

நோக்கம்
-------

அடங்காப்பற்று பற்றிய வரலாறுகளைப் பதிந்து வைக்க வேண்டும் என்ற ஆர்வத்தில் வரலாற்றுப் பதிவுகளை இந்த நூலினூடாகத் தொகுப்பதே நூலாசிரியரின் நோக்கம் என்பது அவர் இந்நூலின் முதலாம் பாகத்துக்கான முன்னுரையின் குறிப்பிட்டிருப்பதில் இருந்து தெரிகிறது. அத்துடன், கிறித்துவுக்கு முற்பட்ட காலத்தில் இருந்து தொடங்கும் இலங்கைத் தமிழர்களின் பண்டைய வரலாற்றை அறிந்து கொள்ளவும், மேலும் ஆய்வுகளைச் செய்து தமிழர்களின் தாயக பூமிக்கான சான்றுகளைப் பெற்றுக்கொள்ளவும் உதவுவதை இந்நூல் நோக்கமாகக் கொண்டிருப்பதையும் அறிய முடிகிறது.

பாகங்கள்
--------

ஐந்து பாகங்களைக்கொண்ட இந்த நூலின் ஒவ்வொரு பாகமும் தனித்தனியாக 2004 ஆம் ஆண்டிலிருந்து வெளியிடப்பட்டன. இந்த ஐந்து பாகங்களுடைய விபரங்களை அவை வெளியிடப்பட்ட ஆண்டுகளுடன் கீழே கணலாம். 

1. அடங்காப்பற்று (வன்னி) வரலாறு பாகம் 1 - கி.மு. - கி.பி. - 2004
2. அடங்காப்பற்று (வன்னி) வரலாறு பாகம் 2 - பண்டாரவன்னியன் (கி.பி. 1750 - 1811) - 2006
3. அடங்காப்பற்று (வன்னி) வரலாறு பாகம் 3 - சுதேசத் தலைமைகள் (கி.பி. 1750 - 1895) - 2005
4. அடங்காப்பற்று (வன்னி) வரலாறு பாகம் 4 - மாப்பாண வன்னியர் + மடப்பளி வன்னியர் (கி.பி. 1625 - 1800) - 2007
5. அடங்காப்பற்று (வன்னி) வரலாறு பாகம் 5 - அடங்காப்பற்று முதலிமார் (கிபி. 1795 - 1948) - 2010

குறிப்புகள்
-----------

1. ↑  செல்லத்துரை, அருணா. *அடங்காப்பற்று (வன்னி) வரலாறு பாகம் 1*, 2004. பக். ix.

இவற்றையும் பார்க்கவும்
----------------------

* இலங்கைத் தமிழர் வரலாறு - தமிழ் நூல் பட்டியல்
மணிக்கூட்டுக் கோபுரம், 2012.
**யாழ்ப்பாணம் மணிக்கூட்டுக் கோபுரம்** (*Jaffna Clock Tower*) என்பது வட இலங்கையின் யாழ்ப்பாணம் நகரில் உள்ள ஒரு மணிக்கூட்டுக் கோபுரமாகும். இது நகரின் அடையாளங்களில் ஒன்றாகத் திகழ்கிறது.  1875இல் வேல்ஸ் இளவரசர் ஆல்பர்ட் எட்வர்ட் பிரித்தானிய இலங்கைக்கு வருகை புரிந்ததை நினைவுகூரும் வகையில் இது கட்டப்பட்டது.

வரலாறு
------

1875 இல் வேல்ஸ் இளவரசர் இலங்கைக்கு வருவார் என்று அறிவிக்கப்பட்டபோது, 'யாழ்ப்பாண இளவரசர் வரவேற்புக் குழு ' ஒன்று அமைக்கப்பட்டது. அவர்கள் 10,000 இலங்கை ரூபாயை நிதியாகத் திரட்டினர்.  1875 திசம்பர் 1 அன்று கொழும்பு வந்த வேல்ஸ் இளவரசருக்கு வழங்க ஒரு வெள்ளி கலசத்தையும் நகைகளையும் வாங்க இந்த நிதி பயன்படுத்தப்பட்டது.  நிதியின் மீதி இருப்பு ரூ. 6,000-ஐ ஒரு நிரந்தர நினைவுச் சின்னத்தைக் கட்டுவதற்கு பயன்படுத்தப்பட வேண்டும் எனவும் முடிவெடுக்கப்பட்டது.   ஜூலை 1, 1880 அன்று யாழ்ப்பாணக் கச்சேரியில் நடைபெற்ற கூட்டத்தில், யாழ்ப்பாண எஸ்ப்ளேனேடில் ஒரு மணிக்கூட்டுக் கோபுரத்தை உருவாக்க இந்த நிதியைப் பயன்படுத்த முடிவு செய்யப்பட்டது.  கோபுரத்தை கட்ட கூடுதலாக 4,000 ரூபாய் உள்ளூர் பங்களிப்பிலிருந்து திரட்டப்பட்டது.  இந்த கோபுரத்தை அரசாங்க கட்டிடக் கலைஞர் *ஜே. ஜி. இசுமிதர்* என்பவர் வடிவமைத்தார்.  கடிகாரத்தை ஆளுநர் *ஜேம்ஸ் இலாங்டன்* நன்கொடையாக வழங்கினார்.   கடிகார மணி 1882 தேதியிட்டது. 

1980களின் பிற்பகுதியில் உள்நாட்டுப் போரினால் கோபுரம் மோசமாக சேதமடைந்தது. வேல்சு இளவரசர் சார்லசு 1998இல் இலங்கைக்கு வந்தபோது, கோபுரத்தை மீட்டெடுப்பதில் பிரிட்டன் சார்பில் நிதியுதவியை வழங்கினார். பிரிட்ட்டன் அரசு ஒரு மில்லியன் ரூபாயை நன்கொடையாக வழங்கியது. புதுப்பிக்கப்பட்ட கோபுரம் பிரித்தன் உயர் ஸ்தானிகர் லிண்டா டஃபீல்டால் 19 ஜூன் 2002 அன்று  மீண்டும் திறந்து வந்தார்.

உசாத்துணை
---------

1. ↑  Wickrematunge, Raisa. "Discovering Jaffna".
2. ↑  Martyn 1923.
3. ↑  Luxman, Sathajanan (2012). *Two Elephants in the Matchbox*. Matador. பக். 91. பன்னாட்டுத் தரப்புத்தக எண்:978-1780880525.
4. ↑  "Time for peace talks, says British HC".
5. 1 2  Martyn 1923, ப. 228.
6. ↑  Martyn 1923, ப. 37.
7. ↑  Katiresu 2004, ப. 52.
8. ↑  Martyn 1923, ப. 41.
9. 1 2  Martyn 1923, ப. 261.
10. ↑  Martyn 1923, ப. 260.
11. 1 2  Katiresu 2004, ப. 53.
12. ↑  Subramanian, T. S. (20 July 2002). "Cautious optimism". *Frontline* **19** (15). .

குறிப்புகள்
-----------

* Martyn, John H. (1923). *Notes on Jaffna - Chronological, Historical, Biographical*. Tellippalai: American Ceylon Mission Press. பன்னாட்டுத் தரப்புத்தக எண்:81-206-1670-7. .
* Katiresu, Subramanier (2004). *A Handbook to the Jaffna Peninsula and a Souvenir of the Opening of the Railway to the North*. New Delhi: Asian Educational Services Press. பன்னாட்டுத் தரப்புத்தக எண்:978-8120618725.

வெளி இணைப்புகள்
---------------

விக்கிமீடியா பொதுவகத்தில்,  
 ***யாழ்ப்பாணம் மணிக்கூட்டுக் கோபுரம்***   
என்பதின் ஊடகங்கள் உள்ளன.
முக்கோணம் ABC இன் முனைவு வட்டம் (சிவப்பு)
வடிவவியலில் ஒரு முக்கோணத்தின் **முனைவு வட்டம்** (*polar circle*) என்பது அம்முக்கோணத்தின் செங்கோட்டு மையத்தை மையமாகக் கொண்ட ஒரு வட்டமாகும்.

மேலும் முனைவு வட்டத்தின் ஆரத்தின் வர்க்கத்தினளவு: 

{\displaystyle {\begin{aligned}r^{2}&=HA\times HD=HB\times HE=HC\times HF\\&=-4R^{2}\cos A\cos B\cos C=4R^{2}-{\frac {1}{2}}(a^{2}+b^{2}+c^{2}),\end{aligned}}}
*A, B, C* ஆகியன முக்கோணத்தின் மூன்று உச்சிகளையும் அவ்வுச்சிகளிலமைந்த கோணங்களின் அளவுகளையும் குறிக்கும்.
*H* என்பது முக்கோணத்தின் செங்கோட்டு மையம் (முக்கோணத்தின் மூன்று குத்துக்கோடுகள் சந்திக்கும் புள்ளி)
*D*, *E*, *F* புள்ளிகள், முறையே முக்கோணத்தின் உச்சிகள் *A, B, C* இலிருந்து எதிர்பக்கங்களுக்கு வரையப்பட்ட குத்துக்கோடுகளின் அடிப்புள்ளிகள்.
*R* - முக்கோணத்தின் சுற்று வட்ட ஆரம்
*a*, *b*, *c* என்பன முறையே *A*, *B*, *C* உச்சிகளுக்கு எதிராகவுள்ள முக்கோணத்தின் பக்கங்களின் நீளங்கள்:p. 176
முனைவு வட்டம் (d), ஒன்பது-புள்ளி வட்டம் (t), சுற்று வட்டம் (e), தொடு முக்கோணத்தின் சுற்றுவட்டம் (s)
மேலுள்ள முனைவு வட்டத்தின் ஆரத்தின் வர்க்கத்திற்கான வாய்பாட்டின் முதல் பகுதி, முக்கோணத்தின் செங்கோட்டு மையமானது அம்முக்கோணத்தின் குத்துக்கோடுகளை சம பெருக்குத்தொகையுள்ள கோட்டுத்துண்டுகளாகப் பிரிப்பதைக் காட்டுகிறது. இரண்டாவது பகுதியான முக்கோணவியல் வாய்பாடு, விரிகோண முக்கோணங்களுக்கு மட்டுமே முனைவு வட்டம் இருக்க முடியும் என்பதைக் காட்டுகிறது. அதாவது முக்கோணத்தின் ஒரு கோணம் விரிவுகோணமாக இருக்கும்பொழுது அதன் கொசைன் மதிப்பு எதிர்மமாக இருந்து ஆரத்தின் வர்க்கத்தின் மதிப்பை நேர்ம அளவாகத் தரும்; இதனால் வாய்பாட்டிலிருந்து, ஆரத்தின் மதிப்பை வர்க்கமூலமாகக் காணமுடியும்.

பண்புகள்
--------

* ஒரே செங்கோட்டுச்சந்தி தொகுதியைச் சேர்ந்த இரு முக்கோணங்களின் முனைவு வட்டங்கள் செங்குத்து வட்டங்களாக இருக்கும்.:p. 177
* முழு நாற்கரத்தின் முக்கோணங்களின் முனைவு வட்டங்கள் பொது அச்சு வட்டங்களாக இருக்கும்.:p. 179
* ஒரு முக்கோணத்தின் ஒன்பது-புள்ளி வட்டம், முனைவு வட்டம், சுற்று வட்டம் தொடு முக்கோணத்தின் சுற்று வட்டம் ஆகியவை பொது அச்சு வட்டங்களாகும்.:p. 241

மேற்கோள்கள்
-----------

1. 1 2 3  Johnson, Roger A. *Advanced Euclidean Geometry*, Dover Publications, 2007 (orig. 1960).
2. ↑  Altshiller-Court, Nathan, *College Geometry*, Dover Publications, 2007 (orig. 1952).

வெளியிணைப்புகள்
---------------

* Weisstein, Eric W. "Polar Circle", *MathWorld*.
**கனால் 7** (Kanal 7) என்பது 1994 இல் ஆரம்பிக்கப்பட்ட ஒரு துருக்கிய நாட்டு தொலைக்காட்சி அலைவரிசை ஆகும். இது ஒரு நிலப்பரப்பு ஒளிபரப்பு உரிமத்தைக் கொண்டுள்ளது, மேலும் இந்த தொலைக்காட்சி செயற்கைக்கோள் வழியாக துருக்கி முழுவதும் கிடைக்கிறது. இந்த தொலைக்காட்சியில் நாடகத் தொடர்கள், நேர்காணல், சமையல் நிகழ்ச்சிகள் மற்றும் சமயம் சார்ந்த பல வகை நிகழ்ச்சிகள் ஒளிபரப்பாகின்றது. கனால் 7 என்பது தமிழில் அலைவரிசை 7 என்பதே அர்த்தம் ஆகும்.

இந்த தொலைக்காட்சியில் இந்திய நாட்டு இந்தி மொழித் தொடர்களான இது காதலா?, அலைபாயுதே, என் கணவன் என் தோழன், காதலுக்கு சலாம், சிந்து பைரவி, மதுபாலா, குங்கும் பாக்யா மற்றும் கொரியன் மொழித் தொடர்களான மூண் எம்பிரசிங் தி சன், மூன் லவ்வேர்ஸ்: ஸ்கேர்லெட் ஹார்ட் ரயீவ் போன்ற பல தொடர்கள் மொழி ஆக்கம் செய்யப்பட்டு ஒளிபரப்பாகிறது என்பது குறிப்பிடத்தக்கது.

மேற்கோள்கள்
-----------

1. ↑  "Turkish channel blurs Radha Krishna murtis while telecasting a dubbed version of Hindi serial".
2. ↑  "Star India gives Turkey its first ever Indian Drama Series".

வெளி இணைப்புகள்
---------------

* அதிகாரப்பூர்வ இணையதளம்
**புரோமின் சோதனை** *(Bromine test)* என்பது கரிம வேதியியலில் நிறைவுறாப் பண்பு அதாவது கார்பன் கார்பன் இரட்டைப் பிணைப்பு அல்லது முப்பினைப்பு மற்றும் பீனால்கள் ஆகியவற்றின் இருப்பைக் கண்டறிய உதவும் ஒரு சோதனையாகும்.

சோதிக்கப்பட வேண்டிய மாதிரி உப்பு, இருகுளோரோமீத்தேன் அல்லது கார்பன் நாற்குளோரைடு போன்ற கரிமக் கரைப்பானில் உள்ள தனிமநிலை புரோமினுடன் சேர்த்து சூடுபடுத்தப்படுகிறது. இவ்வினையில் புரோமினுடைய ஆழ்ந்த பழுப்புநிறம் மறைந்து போனால் அம்மாதிரி உப்பு அநேகமாக ஒரு இரட்டைப் பிணைப்பு அல்லது முப்பிணைப்பு அல்லது பீனால் சேர்மமாக இருக்கலாம். தொடர்ந்து வெண்மை நிறத்தில் வீழ்படிவு உருவாகுமேயானால் அது புரோமினேற்றம் அடைந்த பீனால் என்பது உறுதிப்படுகிறது. அதிகமான புரோமின் வினையில் பங்கேற்று நிறம் குறைந்த கரைசல் தோன்றினால் அது அதிகமான நிறைவுறாத்தன்மை அதாவது முப்பிணைப்பு உள்ள ஒரு சேர்மமாக இருக்கும் எனக் கருதலாம்.

பழுப்பு நிறம் மறையவில்லை எனில் , அநேகமாக அம்மாதிரி உப்பு ஒரு ஆல்க்கீன் ஆக இருக்கலாம். ஏனெனில் ஆல்க்கீன் தனிமநிலை புரோமினுடன் வினைபுரியாது அல்லது மிக மெதுவாக வினைபுரியும். எனவே, ஆல்க்கீனின் இருப்பை உறுதிப்படுத்திக் கொள்ள அடுத்ததாக பொட்டாசியம் பெர்மாங்கனேட்டு சோதனை மேற்கொள்ளப்படுகிறது. அளவறி பகுப்பாய்வு முறையில் அயோடின் மதிப்பு கண்டறிவதன் மூலமாகவும் நிறைவுறாப் பண்பை உறுதிப்படுத்தமுடியும்.

புரோமின் சோதனை ஒரு எளிய பண்பறி பகுப்பாய்வு சோதனையாகும். தெரியாத சேர்மங்கள் மற்றும் கட்டமைப்புத் தோற்றங்கள் ஆகியனவற்றை கண்டறிந்து உறுதிப்படுத்திக் கொள்ள, அணுக்கரு காந்த ஒத்ததிர்வு மற்றும் அகச்சிவப்பு நிறமாலையியல் போன்ற நவீன சோதனை முறைகள் தற்காலத்தில் பயன்படுத்தப்படுகின்றன.

மேற்கோள்கள்
-----------

1. ↑  "The Systematic Identification of Organic Compounds" R.L. Shriner, C.K.F. Hermann, T.C. Morrill, D.Y. Curtin, and R.C. Fuson John Wiley & Sons, 1997 ISBN 0-471-59748-1
2. ↑  "Alkene Classification Tests". *Chemistry Gravity Waves*. 2016-01-11 அன்று பார்க்கப்பட்டது.
06°55′47″N 80°36′17″E﻿ / ﻿6.92972°N 80.60472°E﻿ / 6.92972; 80.60472

**கொட்டகலை** (*Kotagala*) இலங்கையின் மத்திய மாகணத்தின் நுவரெலியா தேர்தல் மாவடத்தில் நுவரெலியா நகரில் இருந்து 35.8 கிலோமீட்டர் தொலைவில் அமைந்துள்ள ஒரு சிறிய நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது.இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் அட்டன், தலவாக்கலை தொடருந்து நிலையங்களுக்கிடயே அமைந்துள்ளது. பொடிமெனிகே, உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன. இலங்கை பெற்றோலியக் கூட்டுத்தாபனத்தின் மத்திய வழங்கல் நிலையமொன்று இங்கே அமைந்துள்ளது. இந்தியத் தமிழர்கள் பெரும்பாண்மையாக வாழும் ஒரு சில நகரங்களில் இதுவும் ஒன்றாகும். இதன் அரசியல் நிர்வாகம் கொட்டகலை பிரதேச சபையால் மேற்கொள்ளப்பட்டு வருகின்றது.

ஆதாரம்
------

* அமைவிடம் பற்றிய தகவல்கள்

  



|  |  |  |
| --- | --- | --- |
| * பா
* உ
* தொ
 | **இலங்கை மத்திய மாகாணத்தில் உள்ள நகரங்கள்** | {{{படிம தலைப்பு}}} |
| மாநகரசபைகள் | கண்டி | மாத்தளை | நுவரெலியா |
| நகரசபைகள் | நாவலப்பிட்டி | கம்பளை | கடுகண்ணாவை | வத்தேகாமம் | அட்டன் - டிக்கோயா | தலவாக்கலை - லிந்துலை | உடதலவின்ன |
| சிறு நகரங்கள் | அக்குரணை | கினிகத்தனை | குண்டசாலை | கொட்டகலை | தெல்தோட்டை | தொழுவை | பன்விலை | பேராதனை | மினிப்பே | வட்டவளை | இரம்படை | புசல்லாவை | உலப்பனை | பொகவந்தலாவை |
2006ஆம் ஆண்டு நடைபெற்ற ஒருநாள் பன்னாட்டுத் துடுப்பாட்டம் ஒன்றில் மட்டையாளர் அடம் கில்கிறிஸ்ற்க்கு சுழற்பந்து வீச்சாளர் முத்தையா முரளிதரன் பந்துவீசும் காட்சி
**பந்து வீச்சாளர்** என்பது துடுப்பாட்ட போட்டிகளின் போது பந்துவீசும் வீரரைக் குறிக்கும் பெயராகும். போட்டியின் போது பந்துவீச்சாளர் நடுகளத்தின் ஒரு முனையில் இருந்து மறுமுனையில் தயாராக இருக்கும் மட்டையாளரை நோக்கி வீசுவார். ஒரு பந்து வீச்சாளர் ஒரு வீச்சலகைத் தொடர்ந்து வீச முடியும். பிறகு மீண்டும் அடுத்த வீச்சலகிலும் வீசலாம். ஒரு பந்துவீச்சாளர் வீசக்கூடிய அதிகூடிய வீச்சலகுகள் போட்டி வகையைப் பொறுத்து வேறுபடும். பந்து வீச்சாளர் ஒருவர் திறமையான மட்டையாளராகவும் இருக்கும் சந்தர்ப்பத்தில் அவர் முழுவல்லாளர் என அழைக்கப்படுவார். பந்துவீச்சாளரைப் பந்துவீச்சு முறையைக் கொண்டு பல வகைகளாகப் பிரிக்கலாம்.

வேகப்பந்து வீச்சாளர்
--------------------

வேகப்பந்து வீச்சாளர் பந்தை 160 கிமீ/ம வேகம் வரை வீசுபவர்களாவர். இவர்களே பொதுவாகப் போட்டியில் முதலாவதாகப் பந்து வீசுபவர்களாவர். இவர்கள் பந்தை வீசும் முன்னர் நீண்ட தூரம் ஓடி உந்தத்தைப் பெற்று அவ்வுந்தத்தைப் பயன்படுத்திப் பந்தை வேகமாக வீசுவர்.

மிதவேகப் பந்துவீச்சாளர்
-----------------------

மிதவேகப் பந்துவீச்சாளர், இவர்கள் பந்தை மித வேகத்தில் வீசுபவர்களாவர்.

சுழற்பந்து வீச்சாளர்
--------------------

சுழற்பந்து வீச்சாளர், இவர்கள் பந்தை மிக மெதுவாக வீசுபவர்களாவர். இவர்கள் நடுகளத்தில் படும் பந்தைச் சுழற்றுவதன் மூலம் பந்து வீசுவர். பொதுவாக சுழல் பந்து வீச்சாளர்கள் அதிக ஓட்டங்களை விட்டு கொடுப்பர் ஆனால் அவர்கள் மட்டையாளர்களை தனது தந்திரமான பந்து வீச்சின் மூலம் வீழ்த்துவர்.
பகல்நேர நிகழ்ச்சி சிவப்பு நிறமாகவும் மற்றும் "பகல்நேரம்" என்று பெயரிடப்பட்டுள்ளது.
**பகல்நேர நிகழ்ச்சி** (Daytime show) என்பது தொலைக்காட்சி நிகழ்ச்சியின் ஒரு வகை ஆகும். இந்த நிகழ்ச்சி காலை 10 மணி தொடக்கம் மாலை 4 மணி வரை ஒளிபரப்பாகிறது. பகல்நேர நிகழ்ச்சி பெரும்பகுதி பொதுவாக பெண்களை இலக்காகக் கொண்டது (குறிப்பாக, இல்லத்தரசிகள்). இந்த நேரத்தில் நாடகத் தொடர், திரைப்படம், விளையாட்டு நிகழ்ச்சி, உரையாடல் நிகழ்ச்சி போன்ற பல பாணியில் நிகழ்ச்சிகள் வழங்கப்படுகின்றது.

தமிழில் பகல்நேர நிகழ்ச்சியில் நாடகத் தொடர்கள் தான் முக்கியமான பங்கை வகிக்கின்றது. சன் தொலைக்காட்சி, விஜய் தொலைக்காட்சி, ஜீ தமிழ் போன்ற அலைவரிசைகளில் பல தொடர்கள் ஒளிபரப்பாகி வெற்றியும் கண்டது. சில தொலைக்காட்சியில் தொடர்கள் மற்றும் நிகழ்ச்சிகளை மறு ஒளிபரப்பு செய்தும் வருகின்றது. பெரும்பாலான தொலைக்காட்சியில் திரைப்படங்களும் ஒளிபரப்பு செய்யப்படுகின்றது.

பகல்நேர தொடர்கள்
----------------

* அக்னி நட்சத்திரம்
* பாண்டவர் இல்லம்
* நிலா
* மின்னலே
* தமிழ்ச்செல்வி
* சந்திரலேகா
* மகராசி.
* சுந்தரி நீயும் சுந்தரன் நானும்
* பொண்ணுக்கு தங்க மனசு
* பொம்முக்குட்டி அம்மாவுக்கு
* ஈரமான ரோஜாவே
* அன்புடன் குஷி
* கண்டு கொண்டேன் கண்டு கொண்டேன்
* இரட்டை ரோஜா
* ராஜாமகள்

மேற்கோள்கள்
-----------

1. ↑  "New show Magarasi to go on air from October 21". *timesofindia.indiatimes.com*.
2. ↑  "விஜய் டிவியில் புதிய தொடர் - ஈரமான ரோஜாவே". cinema.dinamalar.com. 2018-07-06 அன்று பார்க்கப்பட்டது.

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
**பகவத் கீதை வெண்பா**   பகவத் கீதையின் தமிழ் மொழிபெயர்ப்பு. 14 ஆம் நூற்றாண்டில் வாதிகேசரி - அழகிய மணவாளப் பெருமாள் ஜீயர் என்பவரால் இயற்றப்பட்டது. இது வெண்பாவால் ஆன நூல். பாயிர பெண்பாக்கள் 13. நூல் வெண்பாக்கள் 223. இந்த நூலுக்குப் **பதினெட்டு ஓத்து** என்னும் பெயரை நூலாசிரியர் சூட்டியுள்ளார். 

இந்த நூல் விசிட்டாத்துவைதம் நெறியைக் காட்டுவது. இந்தக் கருத்தை விளக்கும் செய்திகளை கொண்ட பகுதிகள் மட்டும் பகவத் கீதையிலிருந்து மொழிபெயர்க்கப்பட்டு இந்த நூல் உருவாக்கப்பட்டுள்ளது.

##### பாடல் - எடுத்துக்காட்டு

இராமானுசரின் மாபாடியத்தைப் பின்பற்றிப் பாடியதாகச் சொல்லும் பாடல்

வேதப் பொருளை விசநற்குத் தேர்மீது
பாதப் புகன்ற புகழ் மாயன் - கீதைப்
பொருள் விரித்துப் பூதூர் மன் பொன் அருளால் வந்த
தெருள் விரிப்பன் நம் தமிழால் தேர்ந்து.
ஆசிரியர் பெயரைக் குறிப்பிடும் பாடல்

சொட்டை மணவாளத் தூ முனிவன் சொல் செறிந்த
சிட்டம் மருவும் தமிழ்ப் பாவால் - கட்டு எழில் சீர்க்
கோமான் அருள் கீதை கூறும் பொருள் உணர்வோர்
சீமான் அடி சேர்வர் சென்று.

##### அடிக்குறிப்பு

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 233.
2. ↑  பதிப்பு - 1906, எஸ். சாமிநாதையர், பி. ஆர் கிருஷ்ணமாச்சாரியார் ஆகியோர் எழுதிய குறிப்புரைகளோடு சீரங்கம் வாணி விலாச அச்சகத்தில் அச்சிடப்பட்டு வெளியாகியுள்ளது
3. ↑  
பாரதத்தே காட்டும் பதினெட்டு ஓத்தும் பகர்வார்  

சீர் தழைத்த வெண்பா தெரிந்து. (இந்நூல் பாயிரம்)
4. ↑  பொருள் நோக்கில் சொற்பிரிப்பு செய்யப்பட்டது
பால்மர் தொடர்களில் கட்புனாகும் ஐதரசன் உமிழ் நிறமாலைக் கோடுகள்.
அணுவியலில் **பால்மர் தொடர்** (*Balmer series*) அல்லது **பால்மர் கோடுகள்** (*Balmer lines*) எனப்படுவது ஐதரசன் நிறமாலை வரிசையில் காணப்படும் ஒரு நிறமாலைத் தொடர் வரிகள் ஆகும். பால்மர் தொடர்கள் 1885 ஆம் ஆண்டில் யொகான் பால்ம்பர் என்பவர் கண்டுபிடித்த பால்மர் சமன்பாட்டின் மூலம் கணிக்கப்படுகிறது.

பால்மரின் சமன்பாடு
------------------

பால்மரின் சமன்பாடு உட்கவர்வு/உமிழ்வு அலைவரிகளின் அலைநீளத்தைக் கணிப்பதற்குப் பயன்படுத்தப்பட்டது. ஆரம்பத்தில் அது பின்வருமாறு தரப்பட்டது:

{\displaystyle \lambda \ =B\left({\frac {n^{2}}{n^{2}-m^{2}}}\right)=B\left({\frac {n^{2}}{n^{2}-2^{2}}}\right)}
இங்கு

{\displaystyle \lambda } - அலைநீளம்.
*B* - பால்மரின் மாறிலி, இதன் பெறுமானம் 3.6450682×10-7 மீ அல்லது 364.50682 nm.
*m* = 2
*n* - முழுவெண் (*n* > *m*)
பால்மரின் சமன்பாட்டை 1888 ஆம் ஆண்டில் யொகான்னசு ரிட்பர்க் என்ற இயற்பியலாளர் ஐதரசனின் அனைத்து நிலைமாற்றங்களுக்கும் பயன்படுத்தக்கூடியவாறு பொதுமைப் படுத்தினார்.

{\displaystyle {\frac {1}{\lambda }}={\frac {4}{B}}\left({\frac {1}{2^{2}}}-{\frac {1}{n^{2}}}\right)=R\_{\mathrm {H} }\left({\frac {1}{2^{2}}}-{\frac {1}{n^{2}}}\right)\quad \mathrm {for~} n=3,4,5,...}
இங்கு

λ, உட்கவர்வு/உமிழ்வு ஒளியின் அலைநீளம்
*R*H - ஐதரசனின் ரிட்பர்க் மாறிலி.
பால்மரின் சமன்பாட்டில் ரிட்பர்க் மாறிலி {\displaystyle 4/B} ஆகும், இதன் பெறுமதி {\displaystyle 4/(3.6450682\*10^{-7}} மீட்டர்{\displaystyle )} = 10,973,731.57 மீட்டர்−1.

மேலே குறிப்பிட சமன்பாட்டினை கொண்டு ஹைட்ரோஜனின் நிறமாலையின் அலைநீளத்தை கண்டுபிடிக்க பயன்படுத்தலாம். அவையாவன,

{\displaystyle {\frac {1}{\lambda \_{n}}}={\frac {4}{B}}{\Biggl (}{\frac {1}{1^{2}}}-{\frac {1}{n^{2}}}{\Biggr )}} 
n =2,3,.... லிமன் தொடர்

{\displaystyle {\frac {1}{\lambda \_{n}}}={\frac {4}{B}}{\Biggl (}{\frac {1}{3^{2}}}-{\frac {1}{n^{2}}}{\Biggr )}}
n = 4,5,... பச்சென் தொடர்

{\displaystyle {\frac {1}{\lambda \_{n}}}={\frac {4}{B}}{\Biggl (}{\frac {1}{4^{2}}}-{\frac {1}{n^{2}}}{\Biggr )}}
n = 5,6,... ப்ரக்கெட் தொடர்

தனித்தனியாக அல்லாமல் ஒரே சமன்பாட்டில் கிழ்க்கண்டவாரு பொதுவாக எழுதலாம்

{\displaystyle {\frac {1}{\lambda \_{n}}}={\frac {4}{B}}{\Biggl (}{\frac {1}{{n\_{1}}^{2}}}-{\frac {1}{{n\_{2}}^{2}}}{\Biggr )}}

இந்த சமன்பாடு பாரம்பரிய இயக்கவியல் மற்றும் பாரம்பரிய மின்காந்தவியலை விட மாறுபட்டது. மேலும் இதன் முக்கியத்துவம் யாதெனில் மேற்கண்ட சமன்பாட்டை கொண்டு e, h, m மற்றும் c கணக்கிட முடியும் என்பதே  !

மேற்கோள்கள்
-----------

1. ↑  "CODATA Recommended Values of the Fundamental Physical Constants: 2006" (PDF). *Committee on Data for Science and Technology (CODATA)*. NIST.
2. ↑  G. Venkataraman. *Quantum Revolution I THE BREAKTHROUGH, Page No: 102-103*.
**யாழ்வாணன்** என அழைக்கப்படும் **நாகலிங்கம் சண்முகநாதன்** (சூன் 13, 1933 – அக்டோபர் 5, 1996) ஈழத்தின் சிறுகதையாசிரியர்.

வாழ்க்கைக் குறிப்பு
-------------------

முருகேசு நாகலிங்கம், செல்லையா லட்சுமி ராஜாமணி அம்மாள் ஆகியோருக்கு மகனாக அனுராதபுரத்தில் பிறந்தவர் யாழ்வாணன். மனைவி பெயர் தபோநிதி. பிள்ளைகள் யாழ் சுதாகர், சுரதா யாழ்வாணன், சுரேஷ், கண்ணதாசன், யாழினி ஆகியோர்.

இலக்கிய வாழ்க்கை
----------------

யாழ் இலக்கிய வட்டத்தை உருவாக்கியவர்களுள் யாழ்வாணனும் ஒருவர். தொடக்க காலத்திலிருந்தே அதன் செயலாளராகப் பணிபுரிந்து வந்தார். யாழ்வாணன் அவர்கள் சுகாதாரப் பகுதியினரால் வெளியிடப்பட்ட *சுகாதார ஒலி* என்ற பத்திரிகையின் ஆசிரியராகப் பணியாற்றினார். 1968ஆம் ஆண்டு நடைபெற்ற சுகாதார - குடி நல வார விழாக் குழுவின் செயலாளராகப் பணியாற்றி, *எழில்மிகு யாழ்ப்பாணம்* என்ற இதழையும் வெளியிட்டார். *அண்ணா அஞ்சலி* என்ற தொகுப்பு நூலை வெளியிட்டார். இவரது சிறுகதைத் தொகுப்பு *அமரத்துவம்* என்ற பெயரில் வெளியானது. இவரது சங்கமம், மொட்டை, முள், செல்வம் நீ தியாகி போன்ற பல சிறுகதைகள்,<ref name=TA>மொழிபெயர்ப்புக் கதைகள் மல்லிகை உட்படப் பல ஈழத்துப் பத்திரிகைகளில் வெளிவந்துள்ளன.

கடனுதவிச் சிக்கனச் சங்கத்தின் தலைவராகவும் பணியாற்றினார். சிறந்த சிறுகதையாசிரியராக யாழ்வாணன் பல பரிசுகளைப் பெற்றவர்..

வெளிவந்த நூல்கள்
----------------

* அண்ணா அஞ்சலி (தொகுப்பு)
* அமரத்துவம் (சிறுகதைகள்)
* மலர்ந்த வாழ்வு (சிறுகதைகள், 2005)

மறைவு
-----

1987ஆம் ஆண்டு அவர் தனது பணியில் இருந்து ஓய்வு பெற்று சென்னைக்கு இடம் பெயர்ந்தார். 1996 அக்டோபர் 5 இல் மாரடைப்பால் காலமானார்.

மேற்கோள்கள்
-----------

1. ↑  "Welcome To TamilAuthors.com". 18 சூன் 2016 அன்று பார்க்கப்பட்டது.
2. ↑  "ஈழத்து எழுத்தாளர் யாழ்வாணன்". *மாலைமலர்*. 16 சூன் 2016. 2022-03-15 அன்று மூலம் பரணிடப்பட்டது. 18 சூன் 2016 அன்று பார்க்கப்பட்டது.
3. 1 2 3  "யாழ்வாணன்". 21 அக்டோபர் 2007 அன்று மூலம் பரணிடப்பட்டது. 18 சூன் 2016 அன்று பார்க்கப்பட்டது.
**குல்ஹானே அரசாணை** *(உதுமானிய சீரமைப்பு அரசாணை, நவம்பர் 3, 1839)* இன் முதன்மை செயற்பாட்டாளரான முஸ்தபா ரெசித் பாஷா
**டான்சிமாத்** (*Tanzimât*, உதுமானியத் துருக்கியம்: تنظيمات) என்பது, உதுமானியப் பேரரசின் *சீரமைப்பு* என்று பொருள்படும், இச்சீரமைப்பு 1839 முதல் 1876 வரை நடைபெற்றது; 1876இல் முதல் அரசமைப்புச் சட்டக் காலம் துவங்கியது. *டான்சிமாத்* சீரமைப்புக் காலத்தில் உதுமானியப் பேரரசை பல்வேறு வகைகளில் நவீனப்படுத்தும் முயற்சிகள் மேற்கொள்ளப்பட்டன; உள்நாட்டுத் தேசிய இயக்கங்கள் மற்றும் வெளிநாட்டுத் தாக்குதல்களுக்கு எதிராக நாட்டைக் காப்பதும் இச்சீரமைப்பின் நோக்கமாக இருந்தது. இந்தச் சீர்திருத்தங்களால் பேரரசின் பல்வேறு இனக்குழுக்களுக்கிடையே ஒற்றுமை மேம்பட்டது. முசுலிம் அல்லாதவர்களையும் துருக்கியர் அல்லாதவர்களையும் உதுமானியச் சமூகத்தில் ஒருங்கிணைத்து, அவர்களுக்கு குடியுரிமைகளையும் சமவாய்ப்பையும் இந்தச் சீர்திருத்தம் ஏற்படுத்தியது.

மேற்சான்றுகள்
-------------

1. ↑  Cleveland, William L & Martin Bunton, A History of the Modern Middle East: 4th Edition, Westview Press: 2009, p. 82.

உசாத் துணை
----------

* James L. Gelvin (2008). *The Modern Middle East: A History* (Second Edition ). Oxford University Press. பன்னாட்டுத் தரப்புத்தக எண்:978-0-19-532759-5. .
* Hussain, Ishtiaq. "The Tanzimat: Secular reforms in the Ottoman Empire]", Faith Matters பரணிடப்பட்டது 2012-01-12 at the வந்தவழி இயந்திரம் 2011
**கிளெப் வசிலீவிச் வாடாகின்** (*Gleb Vassielievich Wataghin*) உருசிய-இத்தாலிய பரிசோதனை இயற்பியலாளராவார். உருசியப் பேரரசுவிற்கு உட்பட்ட பிர்சுலா நகரில் 1899 ஆம் ஆண்டு நவம்பர் மாதம் 3 ஆம் தேதியன்று இவர் பிறந்தார். இரண்டு கண்டங்களில் இயற்பியல் பற்றிய கற்பித்தல் மற்றும் ஆராய்ச்சிக்கு பெரும் உத்வேகமும் ஊக்கமும் அளித்த ஒரு சிறந்த அறிவியல் தலைவராக இவர் கருதப்படுகிறார். பிரேசில் நாட்டின் சாவோ பாவ்லோ நகரிலுள்ள சாவோ பாவ்லோ பல்கலைக்கழகத்திலும் இத்தாலியின் துரின் நகரிலுள்ள துரின் பல்கலைக்கழகத்திலும் வாடாகின் பணியாற்றினார்.

புதியதாக நிறுவப்பட்ட சாவோ பாவ்லோ பல்கலைக்கழகத்தின் இயற்பியல் துறையில் பிற ஐரோப்பிய இயற்பியலாளர்களுடன் ஆராய்ச்சியாளராக வாடகின் 1934 ஆம் ஆண்டு பணியமர்த்தப்பட்டார். அங்கு, சீசர் இலேட்சு, ஆசுகார் சாலா, மரியோ சென்பெர்க், ராபர்டோ சால்மெரோன், மார்செலோ டாமி டி சோவ்சா சாண்டோசு மற்றும் செயம் டியோம்னோ போன்ற இளம் இயற்பியலாளர்கள் குழுவின் ஆசிரியராக இருந்தார்.

பிரேசில் நாட்டு சாவோ பாவ்லோ மாநிலத்தின் காம்பினாசில் உள்ள மாநில பல்கலைக்கழகத்தின் இயற்பியல் நிறுவனத்திற்கு வாடாகின் நினைவாக இவரது பெயரிடப்பட்டுள்ளது. மாநிலப் பல்கலைக்கழகம் இயற்பியலில் ஒரு பரிசையும் இவருக்கு வழங்கியது. 1955 ஆம் ஆண்டு சாவோ பாவ்லோ பல்கலைக்கழகம் கிளெப் வாடாகின்னுக்கு கௌரவ டாக்டர் பட்டம் வழங்கி சிறப்பித்தது. 

1951 ஆம் ஆண்டில் இத்தாலி நாட்டில் வழங்கப்படும் பெல்ட்ரினெல்லி பரிசு வழங்கப்பட்டது. 1960 ஆம் ஆண்டு முதல் லின்சி தேசிய அகாதமியின் உறுப்பினராக இருந்தார். 

1986 ஆம் ஆண்டு அக்டோபர் மாதம் 10 ஆம் தேதியன்று இத்தாலியின் டுரின் நகரில் வாடாகின் காலமானார்.

தேர்ந்தெடுக்கப்பட்ட நூலியல்
---------------------------

* Wataghin, Gleb (1948-01-01). "On the Formation of Chemical Elements Inside the Stars". *Physical Review* (American Physical Society (APS)) **73** (1): 79. doi:10.1103/physrev.73.79. பன்னாட்டுத் தர தொடர் எண்:0031-899X. .
* Wataghin, Gleb (1943-02-01). "Thermal Equilibrium Between Elementary Particles". *Physical Review* (American Physical Society (APS)) **63** (3–4): 137. doi:10.1103/physrev.63.137. பன்னாட்டுத் தர தொடர் எண்:0031-899X.

மேற்கோள்கள்
-----------

1. ↑  "Doutores Honoris Causa pela USP - Décadas de 40 e 50 do séc. XX" (PDF). *biton.uspnet.usp.br* (போர்ச்சுகீஸ்). University of São Paulo. 2019-04-26 அன்று பார்க்கப்பட்டது.
2. ↑   "Wataghin, Gleb". *Treccani*. அணுகப்பட்டது 2019-04-26.

புற இணைப்புகள்
--------------

விக்கிமீடியா பொதுவகத்தில்,  
 ***கிளெப் வாடாகின்***   
என்பதின் ஊடகங்கள் உள்ளன. 

* Predazzi, Ernesto: Gleb Wataghin. Brazilian Physical Society (in Portuguese)
* Salmeron, Roberto A. Gleb Wataghin. Revista Estudos Avançados. Vol. 16, Jan./Apr. 2002. (In Portuguese)
கிளெய்ன் புட்டியின் இருபரிமாணக் குறியீடு
கிளெய்ன் புட்டியின் முப்பரிமாண வடிவமைப்பு
**கிளெய்ன் புட்டி** (Klein bottle) /ˈklaɪn/ என்பது கணிதத்தில், இடவியலில் திசையுறு தன்மையற்ற பரப்பிற்கான எடுத்துக்காட்டாகத் திகழும் ஒரு அமைப்பாகும்; இது ஒரு இரு பரிமாண பன்மடிவெளி ஆகும், இதற்கு எதிராக ஒரு செங்குத்து திசையனை நிர்ணயிப்பதற்கான ஒரு அமைப்பை தொடர்ந்து வரையறுக்க முடியாது. முறைசாரா முறையில், இது ஒருபுறம் மட்டுமே கொண்ட மேற்பரப்பாகும். இதன் வழியே பயணித்தால், பயணிப்பவரை தலைகீழாக புரட்டி மீண்டும் புறப்பட்ட இடத்திற்கே கொண்டு வரலாம். இதே போன்ற தொடர்புடைய திசையுறு தன்மையற்ற பொருட்களில் மோபியஸ் நாடா மற்றும் உண்மையான வீழ்ப்புத் தளம் ஆகியவை அடங்கும். மோபியஸ் நாடாவானது முப்பரிமாண வெளியில் ஒரு மேற்பரப்பு பக்கமும், ஒரு எல்லையும் கொண்ட நாடாவாகும். ஆனால், கிளெய்ன் புட்டியானது எல்லையைக் கொண்டிராது.

கிளெய்ன் புட்டியானது 1882 ஆம் ஆண்டு செருமாணிய கணித அறிஞர் பெலிக்சு கிளெய்ன் என்பவரால் குறிப்பிடப்பட்டது. இது முதலில் கிளெய்ன் புறவெளி அல்லது கிளெய்ன் பரப்பு எனவே குறிப்பிடப்பட்டது. ஆனால், பிறகு தவறுதலாக கிளெய்ன் புட்டி எனக் கொள்ளப்பட்டு இறுதியில் செருமானிய மொழியிலும் அவ்வாறே எடுத்துக்கொள்ளப்பட்டது.

வடிவமைப்பு
----------

பின்வரும் சதுர அமைப்பானது கிளெய்ன் குடுவையின் அடிப்படையான பலகோணமாகும். கருத்தியலானது, படத்தில் காட்டியவாறு, ஒத்த நிறமுடைய விளிம்புகளை அம்புக்குறிகள் காட்டும்படியாக இணைக்க வேண்டும். உண்மையில் இது கருத்தியலாக கிளெய்ன் புட்டியானது முப்பரிமாண வெளியில் தன்னைத்தானே வெட்டிக்கொள்வதை உணர்வதற்கு முயலும் செயலாகும் என்பது குறிப்பிடத்தக்கது.

கிளெய்ன் புட்டியை அமைப்பதற்கு, சதுரத்தின் சிவப்பு அம்புக்குறிகள் இணைக்கப்பட்டு (இடது மற்றும் வலது புறங்கள்) ஒட்டப்படும் போது ஒரு உருளையைத் தருகிறது. இவ்வாறான உருளைகளின் முனைகளை, வட்டங்களின் மீதான அம்புக்குறிகள் ஒன்றுவது போல ஒட்டுவதற்கு, ஒரு முனையை உருளையின் பக்கவாட்டின் வழியாக கடத்திச் செல்ல வேண்டும். இது தனக்குத்தானே வெட்டிக்கொள்ளும் வட்டத்தை - கணிதவியலின்படியாக முப்பரிமாணத்தில் மூழ்க வைக்கும் கிளெய்ன் புட்டியை உருவாக்குகிறது.

* 
* 
* 
* 
* 
*

மேற்கோள்கள்
-----------

1. ↑  Bonahon, Francis (2009-08-05). *Low-dimensional geometry: from Euclidean surfaces to hyperbolic knots*. AMS Bookstore. பக். 95. பன்னாட்டுத் தரப்புத்தக எண்:978-0-8218-4816-6. .  Extract of page 95